Diari Oficial de la Generalitat Valenciana


Sumari del DOGV 9704, del 16-10-2023 (2023/9860)

RESOLUCIÓ de 20 de setembre de 2023, de la Direcció General de Justicia, de la Conselleria de Justícia i Interior, per la qual es fa pública la relació de places corresponents a l'àmbit de la Comunitat Valenciana que s'ofereixen a les persones aspirants aprovades en les proves selectives per a ingrés en el cos d'auxili judicial de l'Administració de justícia, torn lliure, convocades per l'Ordre JUS/1254/2022, de 7 de desembre.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9704

Data del DOGV
:   16-10-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/9860


Data del document
:   20-09-2023

Organisme emissor
:   Conselleria de Justícia i Interior

Tipus de document
:   Resolució

Anàlisi jurídica

 Descriptors 

:   * Conselleria de Justícia i Interior
    * concurs administratiu
    * concurs administratiu

RESOLUCIÓ de 20 de setembre de 2023, de la Direcció General de Justicia, de la Conselleria de Justícia i Interior, per la qual es fa pública la relació de places corresponents a l'àmbit de la Comunitat Valenciana que s'ofereixen a les persones aspirants aprovades en les proves selectives per a ingrés en el cos d'auxili judicial de l'Administració de justícia, torn lliure, convocades per l'Ordre JUS/1254/2022, de 7 de desembre. [2023/9860]  
  
  
De conformitat amb el que s'estableix en la base dinovena de l'Ordre JUS/291/2019, de 4 de març (BOE de 15 de març) per la qual s'estableixen les bases comunes que regiran els processos selectius per a l'ingrés o accés als cossos de funcionaris/funcionàries al servei de l'Administració de Justícia, en la base 8.1.a) de l'Ordre JUS/1254/2022, de 7 de desembre (BOE de 19 de desembre), per la qual es convoca procés selectiu per a ingrés pel sistema general d'accés lliure en el cos d'auxili judicial de l'Administració de Justícia, i en el Reial decret 1451/2005, de 7 de desembre (BOE de 27 de desembre), pel qual s'aprova el Reglament d'ingrés, provisió de llocs de treball i promoció professional del personal funcionari al servei de l'Administració de Justícia, es resol:  
  
  
Primer  
Fer pública, per ordre alfabètic de localitats, la relació de places desertes en l'àmbit territorial de la Comunitat Valenciana (annex I), que s'ofereixen a les persones aspirants que han superat el procés selectiu per a l'ingrés pel sistema general d'accés lliure en el cos d'Auxili Judicial convocat per l'Ordre JUS/1254/2022, de 7 de desembre.  
  
  
Segon  
Les sol·licituds de destinació de les persones aspirants d'aquest àmbit es presentaran en el Registre Electrònic de la Generalitat Valenciana (https://www.gva.es/va/proc94605) d'acord amb el que estableix l'article 14 de la Llei 39/2015, d'1 d'octubre, del procediment administratiu comú de les administracions públiques. Aquelles persones que segons el que es disposa en l'article anteriorment esmentat no tinguen obligació de relacionar-se a través de mitjans electrònics amb les administracions públiques i no puguen presentar electrònicament la seua sol·licitud, podran presentar-la, amb caràcter excepcional, en el Registre General de la Conselleria de Justícia i Interior, Oficina PROP 9 d'octubre, c/ Democràcia, 77, Ciutat Administrativa 9 d'Octubre, edifici A, 46482 València, o pels mitjans previstos en l'article 16 de la Llei 39/2015, d'1 d'octubre, del procediment administratiu comú de les administracions públiques en el termini de deu dies hàbils, comptadors a partir de l'endemà de la publicació de la relació definitiva de persones aprovades en el Boletín Oficial del Estado, segons el que s'estableix en la base 8.1.a) de la convocatòria del procés selectiu esmentada anteriorment.  
  
Tercer  
Les sol·licituds es formalitzaran segons el model que apareix com a annex II d'aquesta resolució d'acord amb les següents instruccions:  
a) En el model d'instància podran esmentar-se fins al màxim dels òrgans judicials oferits, indicant l'òrgan, la funció, la localitat i la província. Amb la sola petició d'un òrgan judicial s'entenen sol·licitades totes les places oferides en aquest.  
b) Es procedirà a l'adjudicació de destinacions segons l'ordre obtingut per la persona aspirant en tot el procés selectiu i per la prioritat establida.  
c) Si no es formula sol·licitud de places o no li correspon cap de les esmentades en la instància, per no sol·licitar un nombre suficient de places, serà destinat o destinada, amb caràcter forçós, a qualsevol de les places no adjudicades seguint l'ordre alfabètic de localitats publicat en el Boletín Oficial del Estado.  
  
  
Quart  
No es podrà anul·lar ni modificar la sol·licitud una vegada acabat el termini de presentació d'aquestes.  
  
Cinqué  
L'adjudicació de les destinacions es farà amb caràcter forçós, d'acord amb l'ordre de puntuació obtingut en les proves selectives en l'àmbit de la Comunitat Valenciana.  
  
Sisé  
Les destinacions adjudicades tindran caràcter definitiu equivalent amb caràcter general a les obtingudes per concurs, sense que puguen participar en aquest fins que no hagen transcorregut dos anys des de la data de la resolució en la qual se'ls adjudique destinació definitiva. Per al còmput dels dos anys s'estarà al que s'estableix en el paràgraf segon de l'article 529.3 de la Llei orgànica 6/1985, d'1 de juliol, del poder judicial.  
  
Contra la present resolució podrà interposar-se recurs potestatiu de reposició davant la Direcció General de Justícia, en el termini d'un mes, segons el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o recurs contenciós administratiu davant els jutjats contenciosos administratius de València, en el termini de dos mesos, segons el que es disposa en l'article 9 de la Llei 29/1998, de 13 de juliol, reguladora de la jurisdicció contenciosa administrativa, a comptar des de l'endemà de la seua publicació en el Boletín Oficial del Estado.  
  
  
València, 20 de setembre de 2023.- La directora general de Justícia: Cristina Gil Fabregat.